**Hannedals Vejforening**

**Referat fra bestyrelsesmøde 19.09.2023**

**Deltagere:**

Formand Thomas Jacobsen, referent

Kasserer Pia Lauritsen

Vejmand Knud Palmelund

Sekretær Mikael Gregers Petersen

**Dagsorden:**

**Punkt 1: Færdiggørelse af ansøgning om parkeringsbåse til Gladsaxe Kommune**  
Projekttegning over de foreslåede 68 parkeringsbåse blev gennemgået. Det blev besluttet at parkeringsbåsen udfor Skjoldborg Alle 6 skulle sløjfes, fordi vejbanen på dette sted er for smal

(5,14 m), og fordi denne parkeringsbås i væsentlig grad vil vanskeliggøre ind – og udkørsel for Skjoldborg Alle 7.

Det samlede antal parkeringsbåse vil herefter andrage 67.

Det blev besluttet, at formanden vil kontakte Ing. Morten Jessen m.h.p. tilretning af tegningen inden denne sendes til kommunen sammen med ansøgningen.

Teksten til ansøgningen til kommunen blev gennemgået. Den samlede bestyrelse sluttede op om formuleringen med 67 parkeringsbåse. Det blev aftalt, at Formanden, når den reviderede tegning foreligger, skal sende ansøgningen med tegning til Gladsaxe Kommune.

**Punkt 2: Eventuelt**  
Sekretæren oplyste at have kontaktet ejeren af Skjoldborg Alle 1 pr. telefon om der var evt. planer for den tomme grund.

Ejeren havde oplyst, at der ikke var aktuelle planer.

Mødet sluttede 20.00

Søborg 20.09.2023

Bestyrelsesformand

Thomas Jacobsen